แนวโน้มดัชนีเช้าแกว่งขึ้นลุ้นแตะ 800 จุด
นักวิเคราะห์ฯ คาดตลาดหุ้นไทยเช้านี้แกว่งตัวเพิ่มขึ้นต่อได้หลังปัจจัยการลงทุนยังไม่เปลี่ยนไปในทางลบ มีโอกาสทดสอบ 800 จุดปัจจัยต่างประเทศดี-ต่างชาติซื้อสุทธิ
17 มิ.ย. 2553

นักวิเคราะห์ฯ คาดตลาดหุ้นไทยเช้านี้แกว่งตัวเพิ่มขึ้นต่อได้หลังปัจจัยการลงทุนยังไม่เปลี่ยนไปในทางลบ มีโอกาสทดสอบ 800 จุดปัจจัยต่างประเทศดี-ต่างชาติซื้อสุทธิ
นายเจริญ เอี่ยมพัฒนธรรม ผู้อำนวยการฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้ยังมีแรงบวกต่อจากวานนี้ ซึ่งซีมีโก้ตั้ง Target ไว้ที่ 800 จุด น่าจะไปเห็นการทดสอบได้ แม้ว่าขณะนี้ยังไม่มีปัจจัยพิเศษมากระตุ้นตลาดหุ้น แต่ก็ไม่มีปัจจัยเลวร้ายเพิ่มเติมจากฝั่งยุโรปและอเมริกา จึงถือว่าเป็นเรื่องที่ดี
อย่างไรก็ตาม ตลาดหุ้นบ้านเรายังมีปัจจัยสนับสนุนจากการเล่นหุ้นตามข่าวและเก็งกำไรผลประกอบการ บจ.ที่กำลังจะจบไตรมาส 2/53 และเห็นสัญญาณที่ดีจากการที่เดิมมีแต่หุ้นขนาดกลางและขนาดเล็กปรับเพิ่มขึ้น แต่วานนี้หุ้นขนาดใหญ่เริ่มปรับขึ้นและต่างชาติเริ่มกลับมาซื้อบ้างจึงถือว่าเป็นเรื่องดีต่อตลาดหุ้นไทย โดยวันนี้ให้เลือกเล่นหุ้นรายตัวที่มีข่าวและเก็งกำไรผลประกอบการ 
กรอบการลงทุนเช้านี้ให้แนวรับที่ 780 แนวต้านที่ 794-800 จุด